
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
 
ĮSAKYMAS
DĖL DRAUDIMO RŪKYTI DAUGIABUČIO NAMO, ESANČIO ADRESU MELIORATORIŲ G. 12 VILAINIŲ KAIMAS KĖDAINIŲ R. BALKONUOSE, TERASOSE IR LODŽIJOSE, NUOSAVYBĖS TEISE PRIKLAUSANČIUOSE ATSKIRIEMS SAVININKAMS, PASKELBIMO
 
2022 m. liepos 4  d. Nr. AD-1-779  
Kėdainiai

[bookmark: _Hlk84504924]Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnio 1 dalies 9 punktu ir Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo, patvirtinto Lietuvos Respublikos vidaus reikalų ministro 2020 m. gruodžio 22 d. įsakymu Nr. 1V-1357 „Dėl Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“ 3, 6, 10, 12 ir 13 punktais bei atsižvelgdamas į 2022 m. birželio 30 d. gautą daugiabučio namo, esančio adresu Melioratorių g. 12-8, Vilainių kaimas, Kėdainių rajonas gyventojo prieštaravimą:
1.   P a s k e l b i u,  kad draudžiama rūkyti daugiabučio namo, esančio adresu  Melioratorių g. 12, Vilainių kaimas, Kėdainių rajonas balkonuose, terasose ar lodžijose, nuosavybės teise priklausančiuose atskiriems savininkams.
2. Į p a r e i g o j u daugiabučio namo, esančio adresu Melioratorių g. 12, Vilainių kaimas, Kėdainių rajonas bendrojo naudojimo objektų valdytoją:
[bookmark: part_2db9bd4b0374410f8056908c5d66a66a]2.1. apie priimtą sprendimą paštu arba elektroninio ryšio priemonėmis informuoti minėto daugiabučio namo butų ir kitų patalpų savininkus ne vėliau kaip per 2 darbo dienas nuo šio įsakymo gavimo dienos;
[bookmark: part_6761ebbfa5d94dbb81ac4c52e70ddf66]2.2. įrengti teisės aktų nustatyta tvarka informacinius ženklus apie draudimą rūkyti minėto daugiabučio namo balkonuose, terasose ir lodžijose, nuosavybės teise priklausančiuose atskiriems savininkams šio įsakymo įsigaliojimo dieną.
3.   N u s t a t a u,  kad šis įsakymas įsigalioja 2022 m. liepos 30 d.


Administracijos direktorius                                                                                      Arūnas Kacevičius




Parengė

Danutė Mykolaitienė                          Darius Rušinas
2022-07-01		 

